DOM - Википедија

# DOM

### Од Википедија, слободна енциклопедија

ВНИМАНИЕ
На оваа статија ѝ е потребно правилно форматирање, категоризирање, граматика, интервики и слично. Може да помогнете со тоа што ќе ја уредите и трансформирате во стандардна вики-статија.

Модел на документ објектот (Document Object Model (DOM)) е претставување на HTML или XML документ во хиерархиска структура на дрво. DOM им овозможува на објект ориентираните апликациски програмски интерфејси да извршат парсирање на HTML или XML преку една добро дефинирана хиерархиска структура на дрво, како и оперирање со нивната содржина.

На почетокот биле имплементирани различни интерфејси на страната на web пребарувачите за манипулација со елементите во HTML документот со помош на JavaScript. Ова било сигнал за W3C (World Wide Web конзорциумот) да излезе со серија на стандардни спецификации кои го дефинираат W3C DOM објектот. W3C спецификациите се независни од платформата и јазикот.

Ваквата имплементација бара целата содржина на документот да биде парсирана и сместена во меморија. DOM е најдобро да се користи во апликации каде до елементите од документот треба да биде пристапено и/или со истите да биде манипулирано на непредвидлив начин во повеќе наврати. Ако апликацијата вклучува последователно или само едно читање на документот, DOM не е неопходен. Последователниот SAX модел има предности во ваквии случаи во смисла на брзината и помалите мемориски барања.

Нивоа W3C DOM спецификациите се поделени на нивоа, секое ниво се состои од неопходни и произволни модули. За да се тврди дека една апликација подржува одредено ниво, потребно е да бидат имплементирани неопходните модули од соодветното ниво и сите пониски нивоа. Апликацијата може да ги подржува и специфичните екстензии на некои производители доколку не се во конфликт со W3C стандардите. Од 2005, Ниво 1 и Ниво 2, како и некои модули од Ниво 3 стануваат W3C Препораки што значи дека тие го достигнале нивната крајна форма.

Ниво 0 Апликацијата подржува DOM, кој постоел пред креирањето на DOM Ниво 1. Тука се вклучени DHTML модел на објект како и Netscape DOM. Нивото 0 не е некоја формална спецификација дефинирана од страна на W3C ами го означува она што постоело пред да започне процесот на стандардизација.

Ниво 1 Навигација низ DOM (HTML и XML) документот (хиерархиска структура на дрво) и манипулација со содржината (што вклучува и додавање на елементи). Специфичните HTML елементи се исто така вклучени.

Ниво 2 Подржано е XML именувањето, филтрирани погледи и настани.

Ниво 3 Нивото 3 се состои од 6 различни спецификации:

DOM Ниво 3 Основа; DOM Ниво 3 Load и Save; DOM Ниво 3 XPath; DOM Ниво 3 Погледи и Форматирање; DOM Ниво 3 Барања; и DOM Ниво 3 Валидација, која понатаму го проширува DOM

Преземено од "http://mk.wikipedia.org../../../d/o/m/DOM_7d96.html"

Категории: Статии за уредување | Информатика | Програмирање

##### Views

- Статија
- Разговор
- Тековна верзија

##### Пребарај